पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा रेड अलर्ट जन अनुशासन पखबाडे के तहत बेवजह घूमने वालों के खिलाफ सख्ती से कार्रवाई के निर्देश पर पुलिस ने विभिन्न स्थानों पर कार्रवाई करते हुए बेवजह बाईकों से घूमने वालों की 24 बाईकों को जप्त की। वहीं 297 लोगों के चालान काटकर जुर्माना राशि वसूली गई। पुलिस की इस कार्रवाई से बेवजह घूमने वालों में हडकंप मच गया और पुलिस को देखते हुए गलियों में छुपते रहे।उप पुलिस अधीक्षक किशोरी लाल ने बताया कि रेड अलर्ट जन अनुशासन पखवाड़े के तहत लाॅकडाउन मँ एडवाइजरी की पालना नहीं करने वालों के खिलाफ पुलिस अधीक्षक के निर्देश पर चलाए गए अभियान के तहत सर्किल के सभी थाना पुलिस ने कार्रवाई करते हुए 297 लोगों का चालान किया।
वहीं बेवजह बाईकों से बाजारों में घूमने वाले 24 लोगो की बाइकें जप्त करने की कार्रवाई की गई।सदर थाना अधिकारी कृपाल सिंह ने बताया कि कोविड-19 की एडवाइजरी की पालना नहीं करने वाले लोगों के खिलाफ अभियान चलाकर कार्रवाई की जा रही है। जिसमें 97 लोगों का चालान कर 9700 रुपए की जुर्माना राशि वसूली। वहीं एमबी एक्ट के तहत कार्रवाई करते हुए 6 बाइकों के चालान कर 600 रुपए की जुर्माना राशि वसूल की है। इसी प्रकार सदर थाना पुलिस ने कार्रवाई करते हुए 103 जनों का चालान कर 10300 रुपए की जुर्माना राशि वसूली ।
थाना अधिकारी गिर्राज प्रसाद ने बताया कि सोशल डिस्टेंस की पालना नहीं करने वाले 86 लोगों के चालान कर 9400 रुपए का जुर्माना वसूला। वहीं बेवजह बाइकों से घूमने वालों की 8 बाइकें जप्त कर चालान किए हैं। नई मंडी थानाधिकारी दिनेश कुमार मीणा ने बताया है कि 108 लोगों के चालान कर 10 हजार 800 रुपए का जुर्माना वसूला। वहीं एमवी एक्ट के तहत 10 बाइकें जप्त कर चालान किए हैं और शांति भंग के आरोप में 4 जनों को गिरफ्तार किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn